b'\n_START_ARTICLE_\nInvitation fra gud\n_START_SECTION_\nHandling\n_START_PARAGRAPH_\nCisterciensermunken Thomas Keating bor p\xc3\xa5 Sankt Benedicts Klosteret i Rocky Mountains i USA. Den forhenv\xc3\xa6rende abbed og forfatter til en r\xc3\xa6kke b\xc3\xb8ger om kristen spiritualitet er en 82-\xc3\xa5rig fysisk og \xc3\xa5ndelig k\xc3\xa6mpe, der er dybt engageret i verden og dens problemer og en stor fortaler for interreligi\xc3\xb8s dialog. Med karisma og humor giver Keating en indf\xc3\xb8ring i en kristen b\xc3\xb8nsform (centrerende b\xc3\xb8n), der kan sammenlignes med \xc3\xb8stens meditation og i b\xc3\xb8nnens betydning for det enkelte menneske. Keatings praksis bygger p\xc3\xa5 en dyb indsigt i moderne psykologi. Levende og konkret giver han desuden eksempler p\xc3\xa5 forst\xc3\xa5elsen,og misforst\xc3\xa5elsen, af den kristne etik. Samtalerne med Keating rammes ind af Erik Molberg Hansens rolige, smukke stemningsbilleder fra klosteret og den omkringliggende natur.'